કુમારની ત્રણ-ચાર માસની નોકરી કે જેમાં રોજના એક રૂપિયો પણ પગાર ન થય તેનાથી કંટાળીને કંઈક આવો પત્ર જગન મહેતાએ ભાવનગરના દીવાન સર અનંતરાય પટ્ટણી મારફત હિઝ હાઈનેસ કૃશ્ણકુમારસિંહજીને લખ્યો. જવાબમાં એમણે રૂબરૂ બોલાવ્યા. બોલાવ્યા ખરા, પણ કંઈ નોકરી ના આપી. હા, ત્રણ-ચાર માસ ભાવનગર રહ્યા એ દરમિયાન રાજ્યના ત્રણચાર પ્રસંગોની ફોટોગ્રાફી કરી આપી. એમાં ખાસ તો રેસિડન્ટ ગિલ્સનની મુલાકાત, કૃષ્ણકુમારસિંહજીનો ગ્રામસંપર્ક, કુમાર વીરભદ્રસિંહજીના જન્મ દિવસની ઉજવણી અને એની ગાર્ડન પાર્ટી જેવા પ્રસંગોનો તસવીરસપુટ. મુખ્ય ફરી એની એ જ વાત. કામ વખણાયું. રાજીપો મળ્યો, પણ રોજી નહીં.